钦定古今图书集成/理学汇编/字学典/第156卷 > 《屠隆考槃馀事》 > 《论砚》
## 钦定古今图书集成/理学汇编/字学典/第156卷 > 《屠隆考槃馀事》 > 《论砚》

砚以端、歙为上古。端之旧坑，下岩天生石子，温润如
玉，眼高而活，分布成象，磨之无声，贮水不耗，发墨而
不坏笔者，为希世之珍。有无眼而佳者，但白端、绿端
非眼不易辨也，歙亦如之，但无眼耳。大抵端取细润
停水，歙取缜涩发墨，兼之斯为宝矣，然皆难得。今惟
取其质之坚腻，琢之圆滑，色之光采，声之清泠，体之
“厚重，藏之完整，传之久远，为可贵耳。”